# Pic Stanley

El pic Stanley és una muntanya de 3.155 msnm de la Columbia Britànica (Canadà), localitzada a la serralada Ball Range de les muntanyes Rocoses, a la secció nord-est del Parc Nacional de Kootenay, a l'àrea del pas de Vermilion.
La muntanya fou batejada el 1901 per Edward Whymper en honor de Lord Frederick Stanley, 16è Earl de Derby, el sisè Governador general del Canadà. Hi ha fonts que daten el seu bateig el 1912 en honor de Stanley H. Mitchell, secretari-tresorer de l'Alpine Club of Canada.
A principis de 1900, Wympher va visitar en diverses ocasions les Muntanyes Rocoses canadenques i va arribar a acords amb la Canadian Pacific Railway (CPR) per promoure les Muntanyes Rocoses del Canadà i el ferrocarril en les seves conferències. A canvi, la CPR va acordar pagar els costos de transport per a ell i els seus guies. El 1901, Whymper i els seus quatre guies (Joseph Bossoney, Christian Kaufmann, Christian Klucker, i James Pollinger) van fer les primeres ascensions del pic Stanley i també del mont Whymper, de 2.844 msnm (51° 13′ 28″ N, 116° 05′ 55″ O﻿ / ﻿51.22445°N,116.09861°O﻿ / 51.22445; -116.09861) a la Columbia Britànica.
Existeixen dos pics més a la Columbia Britànica anomenats pic Stanley, un de 2.935 msnm localitzat al districte regional de Squamish-Lillooet (50° 49′ 48″ N, 123° 43′ 18″ O﻿ / ﻿50.83000°N,123.72167°O﻿ / 50.83000; -123.72167), 24 km al nord-oest de Keyhole Falls i 62 km a l'oest de Gold Bridge, i un altre de 2.030 msnm a la regió de Stikine (59° 56′ 52″ N, 136° 35′ 35″ O﻿ / ﻿59.94778°N,136.59306°O﻿ / 59.94778; -136.59306) (90 km al nord-oest de Skagway, Alaska).

## Referències

* 1 2 3 4 «Stanley Peak British Columbia #1538» (en anglès). Bivouac.com. [Consulta: 2 juny 2012].
* 1 2 3 «Stanley Peak» (en anglès). Peakware World Mountain Encyclopedia. Peakware.com. [Consulta: 2 juny 2012].
* 1 2 3 «Peak Stanley» (en anglès). Peakfinder.com. Arxivat de l'original el 11 d’octubre 2012. [Consulta: 12 juny 2012].
* ↑ «Stanley Peak» (en anglès). Geo BC - BC Geographical Names. Governement of British Columbia. [Consulta: 12 juny 2012].
* ↑ Henry, Emil William. Triumph and Tragedy: The Life of Edward Whymper. Leicester: Matador - Troubadour Publishing, 2011. ISBN 978-1848765-788.
* ↑ «Edward Whymper fonds : [1900-1909]» (en anglès). Archives Network of Alberta. Archives Society of Alberta. [Consulta: 2 juny 2012].
* 1 2 «Whymper, Edward» (en anglès). Peakfinder.com. Arxivat de l'original el 4 de març 2007. [Consulta: 2 juny 2012].
* ↑ «Whymper's Antiques Fueled Many a Conversation» (en anglès). CP Rail News. Dave Jones, 1987. [Consulta: 2 juny 2012].
* 1 2 Sanford, Emerson; Sanford Beck, Janice. Life of the Trail 2: Historic Hikes in Northern Yoho National Park. Surrey BC: Rocky Mountain Books, 2008, p.102-116. ISBN 978-1-897522-00-4.
* 1 2 «Mount Whymper» (en anglès). Peakware World Mountain Encyclopedia. Peakware.com. Arxivat de l'original el 4 de gener 2014. [Consulta: 2 juny 2012].
* ↑ «Mount Whymper» (en anglès). Geo BC - BC Geographical names. Governement of British Columbia. [Consulta: 2 juny 2012].
* ↑ «Mount Whymper British Columbia #1562» (en anglès). Bivouac.com. [Consulta: 2 juny 2012].
* ↑ «Mount Whymper» (en anglès). summitpost.org. [Consulta: 2 juny 2012].
* ↑ «Stanley Peak - British Columbia #1801» (en anglès). Bivouac.com. [Consulta: 2 juny 2012].
* ↑ «Stanley Peak - British Columbia #27133» (en anglès). Bivouac.com. [Consulta: 2 juny 2012].